Sarri (Britaniya Kolumbiyası)
Sarri — Kanadanın Britaniya Kolumbiyası əyalətində yerləşən bir şəhərdir. Vankuver inzibati vahidinin bir hissəsidir (Britaniya Kolumbiyasının cənubunda yerləşən şəhər aqlomerasiyası) və Böyük Vankuver Regional Dairəsinə tabedir; əyalətin Vankuverdən sonra ikinci ən böyük şəhəri hesab edilir. Şəhər çox mərkəzli olub bir neçə mərkəzdən ibarətdir: Flitvud (ing. Fleetwood), Uelli/Şəhər mərkəzi (ing. Valley/Town Centre), Qrilford (ing. Gwilford), Nyuton (ing. Newton), Klouverdeyl (ing. Cloverdale) və Cənubi Sarri (ing. South Surrey).